b'\n_START_ARTICLE_\nHalibut\n_START_PARAGRAPH_\nAng halibut (Ingles: halibut o halibutt) ay isang uri ng isdang-lapad mula sa pamilya ng mga tatampal (Pleuronectidae) na nasa kanan ang mga mata. Hinango ang pangalan nito mula sa Ingles na haly (holy o banal) at butt ("pisang isda"), na tinawag na ganito dahil sa karaniwang kinakain ito tuwing banal na mga arawa. Namumuhay ang halibut sa mga karagatan ng Hilagang Pasipiko at sa Hilagang Atlantiko. Mataas ang pagturing dito bilang pagkaing isda. Mayroon apat na mga uri ang isdang dagat na ito, na pinakamalalaki sa mga kasapi ng pamilya ng mga isdang tatampal.\n_START_SECTION_\nPaglalarawan\n_START_PARAGRAPH_\nMay kayumangging kulay ang halibut at matitibay na mga ngipin sa magkabilang mga gilid ng panga. Lumalangoy ang halibut papunta sa mas palalim na bahagi ng katubigan habang lumalaki at tumatanda. Matatagpuan ang pinakamatatanda sa lalim na 3,000 mga talampakan. Dalawa sa mga ito, ang halibut ng Pasipiko o Hippoglossus stenolepis at ang halibut ng Atlantiko o Hippoglossus hippoglossus (kapwa nasa pamilyang Pleuronectidae), na parehong namumuhay sa hilagang mga karagatan, na kapwa lumalaki na may 9 na mga talampakan at tumitimbang ng may 500 mga libra o mahigit pa. Mas maliliit ang laki ng dalawa sa natitira pang mga uri (nasa mga pamilyang Carangidae, Paralichthyidae, at Psettodidae ang mga "halibut" na ito).'